Sygehusdebatten her før sommerferien sluttede lige så pinlig, som den begyndte. Det konstaterer Det Radikale Venstre i Nordjylland. I en pressemeddelelse skriver næstformanden Vagn  Kvist: De to store partier Socialdemokratiet og Venstre meldte få dage før høringssvarene skulle være fremsendt, ud med, at de nu var enige, herunder om, at der skulle bygges et helt nyt sygehus i Himmerland uden akut beredskab. Og netop det akutte beredskab, var det den nu kritiserede sygehusdirektør Christian Lyhne, loyalt kraftigt advarede alle os 41 regionsrådspolitikere om, at et sygehus uden akut beredskab, ikke ville kunne rekruttere læger og det viser jo hans personlige og faglige kvaliteter. Derfor er det også pinligt, når de samme politikere og embedsmænd højere oppe i systemet, nu forsøger og tørre aben af på Christian Lyhne, for hvor er sygehuschef Per Christiansen og regionsdirektør Per Okkels, med hensyn til de fejldispositioner der har været i oplæget til Farsø Sygehus, der helt klart har været.

Referat:
Radikalt angreb på debatten omkring Sygehus Himmerland